
ZAPISNIK

6. sjednice Vijeća Mjesnog odbora „Kralj Zvonimir“
održane 22. studenog 2021. u prostorijama MO „Kralj Zvonimir“, s početkom u 17, 30 sati

Prisutni članice i članovi Vijeća MO-a Kralj Zvonimir: Marija Krnić, Sven Gale, Vesna Heningman, Neven Saks i Saša Tartaglia

Predsjednica Marija Krnić konstatira da je na sjednici prisutno 5 od 7 članova Vijeća, čime su stečeni uvjeti za raspravu i pravovaljano odlučivanje.

Zapisnik 5. sjednice daje se na raspravu i Vijeće bez rasprave jednoglasno prihvaća zapisnik.

Predsjednica Vijeća Marija Krnić predlaže slijedeći 

					DNEVNI RED

Frana Vrbanića 22 - prijedlog uspostave parkirališnih mjesta za motocikle, mišljenje, daje se
Prijedlozi Mjesnog odbora za Plan komunalnih aktivnosti za 2022 (zaključak)
Prijedlog Programa asfaltiranja nerazvrstanih cesta I reda na području Grada Zagreba u 2022 – mišljenje, traži se
Prijedlog programa građenja komunalne infrastrukture na području Grada Zagreba u 2022 mišljenje traži se
Prijedlog održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022 - mišljenje, traži se
Prijedlog Odluke o izradi izmjena i dopuna Urbanističkog plana uređenje Savska Opatovina - mišljenje, traži se
Prijedlog odluke o izradi Urbanističkog plana uređenja Groblja Donji Dragonožec - mišljenje, traži se
Konačni prijedlog Odluke o donošenju Urbanističkog plana uređenja Groblje Granešina - mišljenje, traži se
Odluka o izradi izmjena i dopuna Detaljnog plana uređenja Ilica-Preobraženska-Preradovićeva-Varšavska-Gundulićeva - mišljenje, traži se
Konačni prijedlog Odluke o donošenju Urbanističkog plana uređenja Savska ulica - Prisavlje - mišljenje, taži se
Nacrt prijedloga Odluke o donošenju izmjena i dopuna Urbanističkog plana uređenja Ulica Grada Gospića - sjeveroistok - mišljenje, taži se
Nacrt prijedloga Odluke o donošenju izmjena i dopuna Urbanističkog plana uređenja USA škola - mišljenje, traži se
Organizacija druženja za građanke i građane Mjesnog odbora
Pitanja i prijedlozi


Predsjednica Mjesnog odbora „Kralj Zvonimir“ Marija Krnić je predložila da, s obzirom na to da ne raspolažemo s dovoljnim elementima da bismo mogli kompetentno donijeti mišljenje o točkama 7., 8., 10.,11. i 12., da se Mjesni odbor ne izjasni o njima. Taj prijedlog je jednoglasno usvojen.

Nakon provedene rasprave o predloženom dnevnom redu, Vijeće Mjesnog odbora „Kralj Zvonimir“ jednoglasno donosi sljedeći

DNEVNI RED

1. Frana Vrbanića 22 - prijedlog uspostave parkirališnih mjesta za motocikle, mišljenje, daje se
2. Prijedlozi Mjesnog odbora za Plan komunalnih aktivnosti za 2022 (zaključak)
3. Prijedlog Programa asfaltiranja nerazvrstanih cesta I reda na području Grada Zagreba u 2022 – mišljenje, traži se
4. Prijedlog programa građenja komunalne infrastrukture na području Grada Zagreba u 2022 mišljenje traži se
5. Prijedlog održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022 - mišljenje, traži se
6. Prijedlog Odluke o izradi izmjena i dopuna Urbanističkog plana uređenje Savska Opatovina - mišljenje, traži se
7. Odluka o izradi izmjena i dopuna Detaljnog plana uređenja Ilica-Preobraženska-Preradovićeva-Varšavska-Gundulićeva - mišljenje, traži se
8. Organizacija druženja za građanke i građane Mjesnog odbora
9. Pitanja i prijedlozi


Ad.1 Vrbanićeva 22  - prijedlog uspostave parkirališnih mjesta za motocikle - na prijedlog Vijeća stanara – mišljenje, daje se

Predsjednica Vijeća Marija Krnić obrazlaže prijedlog i predlaže da se prihvati zamjena jednog parkirnog mjesta za automobile, onim za motore. Taj prijedlog je jednoglasno prihvaćen.

Vijeće Mjesnog odbora „Kralj Zvonimir“, bez rasprave, jednoglasno donosi

ZAKLJUČAK

o Prijedlogu uspostave parkirališnih mjesta za motocikle u Frana Vrbanića 22


1. Vijeće Mjesnog odbora „Kralj Zvonimir“ daje pozitivno mišljenje na Prijedlog uspostave parkirališnih mjesta za motocikle na adresi Frana Vrbanića 22.

2. Ovaj će zaključak biti dostavljen Vijeću Gradske četvrti Donji grad.


Ad. 2 Prijedlozi Mjesnog odbora za Plan komunalnih aktivnosti za 2022., donošenje zaključka
Vijeće Mjesnog odbora „Kralj Zvonimir“, uz raspravu, jednoglasno donosi sljedeći

ZAKLJUČAK

o prioritetima za Plan komunalnih aktivnosti Gradske četvrti Donji grad za 2022. godinu
I.
1. Uređenje igrališta u Šubićevoj 12 
Predlažemo uklanjanje metalne ograde oko košarkaškog igrališta i uklanjanje žičane ograde iza koševa koje predstavljaju opasnost za korisnike. Također, predlažemo popravak dijela ograde na nogometnom igralištu koje bi ga u potpunosti ogradilo. Na tom mjestu bi trebala biti predviđena i ulazna vrata u sklopu ograde. Ovi radovi ne zahtijevaju velike troškove a vratili bi sigurnost za rekreativce i učinili igralište ugodnim za sve korisnike.

2. Asfaltiranje ulice Stjepana Širole
Predlažemo asfaltiranje ulice Stjepana Širole (katas.č. 6897/2) jer je u lošem stanju, a u istočnom dijelu ulice može se primijetiti rascjep ceste i rupa blizu pješačkog prijelaza.

3. Saniranje Ulice Ljudevita Posavskog i dijela Zavrtnice
U istočnom dijelu Ulice Ljudevita Posavskog (katast.č. 7529) na pješačkom prijelazu nalazi se rupa, a u ulici Zavrtnica (katast.č. 6828/1) zapadni dio asfalta ima nagib prema kolniku te se za kišnog razdoblja događa značajnije skupljanje vode na tom dijelu. Predlažemo saniranje tih dijelova ceste radi lakšeg prolaska ljudi i vozila koji se kreću tim smjerom.

4. Uređenje nogostupa u Ulici Ljudevita Posavskog
Nogostup na južnoj strani Ulice Lj. Posavskog preko puta škole SSK je neuređen i služi kao divlje parkiralište. Predlažemo uređenje nogostupa na način da se dio nogostupa asfaltira, a drugi dio uredi kao zelena površina s klupama i drvoredom.

5. Sadnja stabala u Banjavčićevoj
Predlažemo sadnju stabala u Banjavčićevoj ulici ispred trgovine Interspar u kazetama koje su trenutno neiskorištene.

6. Uređenje javne površine
Javna površina (čestice 6815/1 i 6816/1 koje su u gradskom vlasništvu) neuređena je i koristi se kao divlje parkiralište. Predlažemo uređenje javne površine, primjerice za park ili parking.

7. Sadnja stabala i grmlja u na Branimirovoj cesti
Predlažemo sadnju novih stabala na Branimirovoj cesti u blizini križanja s Ulicom Crvenog križa (označeno) te sadnju stabala ili grmlja na potezu Branimirove između Zavrtnice i Ulice Crvenog križa gdje stoje neiskorištene kasete.

8. Sadnja stabala u Ulici Crvenog križa
Predlažemo sadnju stabala s obje strane Ulice Crvenog križa, južno od križanja s Ulicom Lj. Posavskog na praznim zelenim površinama.

9. Uređenje parka s južne strane škole S. S. Kranjčevića
Zamjena antistresne podloge i dodavanje penjalice koja učenicama I učenicima nedostaje.

10. Uređenje igrališta Osnovne škole Silvije Strahimir Kranječević

11. Uređenje križanja Zvonimirove i Stančićeve ulice
Tražimo uređenje pješačkih prijelaza preko Zvonimirove ulice kod križanja sa Stančićevom ulicom. Primarni problem predstavlja sigurnost pješaka radi vozila koja se kreću Zvonimirovom; stoga zahtijevamo mjere smirivanja prometa. Također zahtijevamo zamjenu i uređenje kamenih kocki kojima je popločen dio križanja po kojem vozi tramvaj koje su u raspadnom stanju.

12. Popravak rubnjaka u Banjavčićevoj ulici

13. Uređenje objekata u vlasništvu Dječjeg vrtića Vedri dani
Temeljem upita ravnatelja vrtića predlažemo da se za: 
Objekt u Šubićevoj 12/1 napravi: - dio nove ograde na dvorištu vrtića, - jedna sprava za igru djece na dvorištu, - postavljanje stalaka za bicikle, - nasipavanje novog šljunka na dvorištu, - pijesak za pješčanike, - postavljanje stupića na prostoru ispred vrtića;
Objekt u Kneza Ljudevita Posavskog 24: – tobogan za boravak djece na zraku

II. Ovaj Zaključak dostavlja se Vijeću Gradske četvrti Donji grad na daljnje postupanje.
Ad. 3 Prijedlog Programa asfaltiranja nerazvrstanih cesta I. reda na području Grada Zagreba u 2022. – mišljenje, traži se

Marija Krnić obrazlaže prijedlog i predlaže Vijeću da se prijedlog prihvati. Prijedlog je jednoglasno prihvaćen.

Vijeće, bez rasprave, jednoglasno donosi sljedeći

ZAKLJUČAK

o Prijedlogu Programa asfaltiranja nerazvrstanih cesta I. reda na području Grada Zagreba u 2022.


1. Vijeće Mjesnog odbora „Kralj Zvonimir“ daje pozitivno mišljenje na Prijedlog Programa asfaltiranja nerazvrstanih cesta I. reda na području Grada Zagreba u 2022.

2. Ovaj će zaključak biti dostavljen Vijeću Gradske četvrti Donji grad.


Ad. 4 Prijedlog Programa građenja komunalne infrastrukture na području Grada Zagreba u 2022. -  mišljenje, daje se 

Marija Krnić izvještava o prijedlogu programa i predlaže da Mjesni odbor prijedlog prihvati. Prijedlog je prihvaćen jednoglasno.

Vijeće, bez rasprave, jednoglasno donosi sljedeći

ZAKLJUČAK

o Prijedlogu Programa građenja komunalne infrastrukture na području Grada Zagreba u 2022.

1. Vijeće Mjesnog odbora „Kralj Zvonimir“ daje pozitivno mišljenje na Prijedlog Programa građenja komunalne infrastrukture na području Grada Zagreba u 2022.

2. Ovaj će zaključak biti dostavljen Vijeću Gradske četvrti Donji grad.


Ad. 5 Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. – mišljenje, daje se 

Predsjednica Vijeća Marija Krnić objašnjava prijedlog i predlaže da Vijeće prijedlog prihvati. Prijedlog je jednoglasno prihvaćen.

Vijeće, bez rasprave, jednoglasno donosi sljedeći

ZAKLJUČAK

o Prijedlogu Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

1. Vijeće Mjesnog odbora „Kralj Zvonimir“ daje pozitivno mišljenje na Prijedlog Programa održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.

2. Ovaj će zaključak biti dostavljen Vijeću Gradske četvrti Donji grad.

Ad. 6 Prijedlog Odluke o izradi izmjena i dopuna Urbanističkog plana uređenja Savska Opatovina – mišljenje, daje se 

Predsjednica Vijeća Marija Krnić objašnjava prijedlog i predlaže da ga Vijeće ne prihvati. O prijedlogu se glasa, i prijedlog je odbijen jednoglasno.

Vijeće, bez rasprave, jednoglasno donosi sljedeći

ZAKLJUČAK

o Prijedlogu Odluke o izradi izmjena i dopuna Urbanističkog plana uređenja Savska Opatovina

1. Vijeće Mjesnog odbora „Kralj Zvonimir“ daje negativno mišljenje na Prijedlog odluke o izradi izmjena i dopuna Urbanističkog plana uređenja Savska Opatovina.

2. Ovaj će zaključak biti dostavljen Vijeću Gradske četvrti Donji grad.


Ad. 9 Odluka o izradi izmjena i dopuna Detaljnog plana uređenja Ilica - Preobraženska - Preradovićeva - Varšavska – Gundulićeva – mišljenje, daje se 

Predsjednica Vijeća Marija Krnić smatra da investitor moguće ovim UPU-om izbjegava obavezu izgradnje objekta javne namjene (garaža javne namjene) i prebacuje tu obavezu i trošak na Grad i građana. Isto tako je dosadašnjom gradnjom izostala gradnja pješačke komunikacije. Ovim UPU-om dovodi se u pitanje gradnja te pješačke komunikacije.
 
Predsjednica Vijeća Marija Krnić predlaže da Mjesni odbor odbije ovaj prijedlog. Odluka se stavlja na glasanje. Prijedlog je jednoglasno odbijen.

Vijeće, bez rasprave, jednoglasno donosi sljedeći

ZAKLJUČAK

o Odluci o izradi izmjena i dopuna Detaljnog plana uređenja Ilica - Preobraženska - Preradovićeva - Varšavska – Gundulićeva

1. Vijeće Mjesnog odbora „Kralj Zvonimir“ daje negativno mišljenje na Odluku o izradi izmjena i dopuna Detaljnog plana uređenja Ilica - Preobraženska - Preradovićeva - Varšavska – Gundulićeva.

2. Ovaj će zaključak biti dostavljen Vijeću Gradske četvrti Donji grad.
Ad. 13. Organizacija druženja za građanke i građane na području Mjesnog odbora „Kralj Zvonimir“

Predsjednica Vijeća Marija Krnić smatra da je to veliki organizacijski pothvat, koji Mjesni odbor ne može odraditi sam, nego bi bio podrška  eventualnom organizatoru. 
Prijedlog Marije Krnić je da Mjesni odbor pokrene inicijativu, da se jave potencijalni organizatori. 

Prijedlog je prihvaćen jednoglasno.

Ad. 14 Pitanja i prijedlozi

Član Vijeća Neven Saks predlaže da Mjesni odbor „Kralj Zvonimir“ uputi prijedlog Vijeću Gradske četvrti Donji grad i Gradu o kićenju grada za Advent. Gosp. Saks predlaže da se produži vrijeme trajanja okićenosti grada, naročito uzimajući u obzir troškove. Prijedlog je da se počne ranije i da se okićenost produži, jer je najveći trošak montaža i demontaža. S ovom opservacijom se slažu svi ostali prisutni članovi.


Sjednica je završena u 19 sati.

Zapisnik vodio Saša Tartaglia


KLASA: 026-02/21-002/2104
URBROJ: 251-06-11-107-21-2
Zagreb, 23. studenog 2021.


                                                                                             Predsjednica Vijeća Mjesnog 
 odbora „Kralj Zvonimir“

